מיקום: אתונה.  
שטח הדירה: 21 מ"ר.

בפרויקט זה התבקשתי לתכנן דירת סטודיו פונקציונלית ונעימה בשטח של 21 מ"ר בלבד — אתגר תכנוני של ממש. העברתי את חדר הרחצה למיקום המטבח המקורי, שברתי קירות כדי ליצור חלל פתוח, והפרדתי בין אזור השינה לסלון באמצעות ספרייה דו-צדדית שמכילה גם נישה לטלוויזיה – כך נשמרת תחושת הפרדה מבלי לחסום את קו הראייה לגינה. הריהוט עוצב כחלק אינטגרלי מהחלל: המיטה והארון מהווים יחידה אחת בהרמוניה עם שאר העיצוב. המטבח והסלון קומפקטיים אך מוארים, והגינה – שבעבר הייתה רחבת בטון מוזנחת – הפכה למרחב ירוק עם טרסות, דק עץ וצבעוניות רגועה על הקירות שמוסיפה חמימות ורוך.